**CONTRACT DE PRESTĂRI SERVICII**

**Nr. din**

**Partile contractante:**

**I. BIBLIOTECA METROPOLITANA BUCURESTI** in calitate de autoritate contractanta, cu sediul in Bucuresti, str. Tache Ionescu nr. 4, sector 1, cont IBAN deschis la Trezoreria sectorului 1 a Municipiului Bucuresti – RO66TREZ24A670302200130X, CUI – 4505405, reprezentata prin dna. Director (Manager) Ramona Ioana Mezei, in calitate de **Achizitor**, pe de o parte,

şi

**II. STAR SISTEMS SECURITY SRL** cu sediul în str. Dridu, nr.7, sector 1, Bucuresti, număr de înmatriculare în Registrul Comerţului J40/12980/25.07.2005, CUI 17810427 având cont IBAN RO98TREZ7005069XXX007907- TREZORERIA ATCP MUN BUCURESTI, reprezentată prin Dna. Petre Ana Maria Emilia având funcţia de **Administrator,** în calitate de **Prestator**, pe de altă parte.

au convenit urmatoarele:

**1. Definiţii**

1.1. În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi Prestator** (operatorul economic) - părţile contractante, aşa cum sunt acestea numite în prezentul contract;
3. **preţul contractului** - preţul plătibil Prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
6. **zi** - zi calendaristică; **an** - 365 de zile. In situaţia in care termenul se împlineşte intr-o zi nelucrătoare, termenul se prelungeşte până în prima zi lucrătoare.
7. **ordin de începere** - document elaborat de către achizitor şi transmis către Prestator prin intermediul căruia se confirmă demararea activităţilor contractului.
8. **ordin administrativ** - orice instrucţiune sau dispoziţie emisă de achizitor, către Prestator privind prestarea serviciilor;
9. **act adiţional** - document prin care se pot modifica termenii şi condiţiile contractului de prestări servicii
10. **Proces-verbal** de predare/primire sau Proces-verbal de recepţie - documentul întocmit de Prestator/Achizitor, redactat în doua exemplare, ambele semnate de către reprezentanţii Părţilor, în care sunt consemnate tipul, cantitatea şi calitatea şi serviciilor prestate de către Prestator;
11. **conflict de interese** - înseamnă orice eveniment influenţând capacitatea Prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor Achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Prestatorului. Aceste restricţii sunt de asemenea aplicabile oricăror sub-contractanţi, salariaţi şi experţi acţionând sub autoritatea şi controlul Prestatorului;
12. **daune-interese** - compensări sau despăgubiri băneşti pe care o parte le poate cere celeilalte părţi, pentru repararea prejudiciilor cauzate prin neexecutarea ori executarea defectuoasă sau cu întârziere a obligaţiilor contractuale;
13. **penalitate** - despăgubire bănească sau în orice altă valoare patrimonială cuantificată, pe care partea în culpă urmează să o plătească celeilalte părţi, conform legii sau contractului, în caz de neexecutare sau executare necorespunzătoare a clauzelor contractuale;

2. **Interpretare**

2.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

2.2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

3. Obiectul principal al contractului:

3.1. Prestatorul se obliga sa presteze Servicii de monitorizare a sistemelor de alarma antiefractie si a butoanelor de panica, interventia permanenta la semnalele primite de la aceste sisteme montate, in toate locatiile Bibliotecii Metropolitane mentionate in Anexa 1 la contract.

Tariful pentru aceste servicii este de 150 lei/locatie pentru perioada 01.07- 31.07.2021 (fara TVA) pentru 32 de locatii adica 4.800 lei fara TVA, respectiv 5.712 lei cu TVA.

Eventuale piese si materiale necesare reparatiilor sistemelor de alarma antiefractie si a butoanelor de panica se vor factura separat, numai cu acordul prealabil al beneficiarului, materializat cu deviz propus de Prestator si aprobat de Achizitor.

3.2. Prestatorul va presta serciviile în perioada 01.07.2021 - 31.07.2021, în conformitate cu obligaţiile asumate prin prezentul contract,

3.3. Achizitorul se obligă să plătească preţul convenit în prezentul contract pentru serviciile prestate. Plăţile se vor face pe baza facturii si a documentelor care dovedesc receptia cantitativa si calitativa a serviciilor, intocmite conform anexelor prezentului contract.

**4. Preţul contractului**

**4.1** Preţul convenit pentru îndeplinirea contractului, plătibil Prestatorului de către Achizitor, pentru perioada 01.07.2021 - 31.07.2021, este **4.800 lei fara TVA l**a care se adauga TVA in valoare de **912 lei** suma totala fiind **5712 lei cu TVA.**

**4.2.** Plata va fi făcută în lei si se va face in termen de maximum 120 zile de la emiterea facturii de catre Prestator. Factura va fi intocmita si insotita la plata de urmatoarele documente :

* Proces verbal de buna prestatie intocmit de Prestator la sfarsitul lunii;

**5. Durata contractului**

**5.1.** Durata prezentului contract este 01.07.2021- 31.07.2021.

**5.2.** Prezentul contract începe se produca efecte de la data semnării lui de către ambele părţi.

6. **Executarea contractului**

6.1. Executarea contractului începe de la data semnării lui de către ambele părţi.

**7.Documentele contractului**

7.1. Documentele contractului sunt:

Anexa 1 – Lista spatiilor BMB

Anexa 2 – Documente aferente receptiei

**8. Obligaţiile și responsabilitatile principale ale Prestatorului**

**8.1.** Prestatorul are obligaţia de a executa serviciile prevăzute în contract și în documentele contractului cu profesionalismul şi promptitudinea cuvenite angajamentului asumat, cu respectarea standardelor și prescriptiilor tehnice specificate în contract și în documentele contractului .

**8.2.** Prestatorul se obligă să presteze serviciile, să asigure resursele umane, materialele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**8.3.** Prestatorul se obligă să despagubeasca Achizitorul împotriva oricaror:

**8.3.1.** reclamatii și acțiuni în justiție ce rezulta din incalarea unor drepturi de proprietate intelectuala (brevete, nume marci inregistrate etc.) legate de echipamentele, materialele, instalatiile sau utilajele folosite pentru sau în legătura cu rodusee achizitionate;

**8.3.2** daune-interese, costuri, taxe și cheltuieli de orice natura aferente, cu exceptia situației în care o astfel de incalcare rezulta din respectarea caietului de sarcini intocmit de achizitor.

**9. Obligaţiile principale ale Achizitorului**

**9.1.** Achizitorul se obligă să verifice modul de executare a serviciilor prestate în conformitate cu clauzele prezentului contract;

**9.2**. Achizitorul se obligă sa colaboreze activ cu prestatorul si cu angajatii sai pentru asigurarea eficientei activitatii autoritatii contractante in realizarea obligatiilor contractuale;

**9.2.** Achizitorul se obligă să plătească preţul către Prestator în termen de 30 de zile de la comunicarea facturii de către acesta, în funcţie de graficul de plăţi şi gradul de alimentare a contului.

**9.3.** Dacă Achizitorul nu onorează facturile în termen de 14 zile de la expirarea perioadei prevazute convenite, Prestatorul are dreptul de a sista prestarea serviciilor și de a beneficia de reactualizarea sumei de plata la nivelul corespunzător zilei de efectuare a platii. Imediat ce Achizitorul onorează factura, Prestatorul va relua prestarea serviciilor în cel mai scurt timp posibil.

**10. Sancţiuni pentru neîndeplinirea culpabilă a obligaţiilor**

**10.1.** În cazul în care, din vina sa exclusivă, Prestatorul nu reuşeşte să-şi execute obligaţiile asumate prin contract, atunci Achizitorul are dreptul de a deduce din preţul prestaţiei neefectuate penalităţi în cuantum de 0,02% pe zi.

**10.2.** În cazul în care Achizitorul nu onorează plățile în termen de 30 de zile de la expirarea perioadei convenite, atunci Prestatorul poate pretinde penalităţi de 0,02% pe zi pentru sumele restante.

**10.3.** Nerespectarea obligaţiilor asumate prin prezentul contract de către una din părţi, în mod culpabil, dă dreptul celeilalte părţi de a considera contractul reziliat de drept, fără punere în întârziere şi fără a fi necesară îndeplinirea niciunei formalităţi.

**10.4.** Achizitorul îşi rezervă dreptul de a renunţa la contract, printr-o notificare scrisă adresată Prestatorului, fără nici o compensaţie, în cazurile în care:

a) Prestatorul dă faliment;

b) executarea contractului devine contrară interesului public.

**10.5.** În situaţiile prevăzute la punctul anterior, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**11. Alte resposabilităţi ale Prestatorului**

**11.1.** Prestatorul este pe deplin responsabil pentru executia serviciilor. Totodata este răspunzător atât de siguranța tuturor operatiunilor și metodelor de prestare utilizate, cât și de calificarea personalului folosit pe toată perioada contractului.

**11.2.** Prestatorul va respecta normele legislative in vigoare pe linie de P.S.I. – Prevenirea si Stingerea Incendiilor si S.S.M. - Securitate si sanatate in munca, precum si toate legile, normativele si ordinele care deriva din aceste doua complexe de masuri si procedurile, regulile si normativele proprii Achizitorului.

**12. Recepţie, verificări şi teste**

**12.1.** Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică.

**12.2** Verificările şi recepţia vor fi efectuate în conformitate cu prevederile din prezentul contract şi documentele contractului şi se vor consemna prin procese verbale semnate de ambele părţi, conform anexelor. Achizitorul are obligatia de a notifica în scris Prestatorului identitatea, datele și modalitatile de contact ale imputernicitilor săi pentru acest scop.

**12.3.** Achizitorul are dreptul de a notifica imediat Prestatorului, în scris, orice plângere sau reclamatie ce apare în timpul derularii contractului. La primirea unei astfel de notificari, presatorul are obligatia de a remedia orice deficiența în termen de 24 de ore, fără costuri suplimentare pentru achizitor.

**13. Începere, finalizare, întârzieri, sistare**

13.1. Prestatorul are obligaţia de a începe prestarea serviciilor la data prevazuta în prezentul contract**.**

**13.2.** În cazul în care Prestatorul suferă întârzieri şi/sau suportă costuri suplimentare, datorate în exclusivitate Achizitorului, părţile vor stabili de comun acord prelungirea perioadei de prestare a serviciului.

**13.3.** Dacă pe parcursul îndeplinirii contractului, Prestatorul nu respectă contractul si documentele contractului, acesta are obligaţia de a notifica acest lucru, în timp util, Achizitorului. Modificarea datei/perioadelor de prestare asumate în contract si documentele contractului se face cu acordul părţilor, prin act adiţional.

**13.4.** În afara cazului în care Achizitorul este de acord cu o prelungire a termenului de prestare, orice întârziere în îndeplinirea contractului dă dreptul Achizitorului de a solicita penalităţi Prestatorului.

**14. Ajustarea preţului contractului**

**14.1.** Pretul contractului ramane ferm pe toata perioada contractuala.

**15. Măsuri de siguranța și securitatea muncii. Măsuri de prevenire și stingere a incendiilor**

**15.1.** Prestatorul are obligatia de a efectua instruire în domeniul securitatii și sănătății în munca lucratorilor proprii, referitoare la riiscurile de accidentare care pot apărea în timpul activitatilor desfășurate pentru achizitor, inclusiv în incinta locurilor de desfășurare a activitatii Achizitorului.

**15.2.** Orice accident de munca, inclusiv cel de traseu, asimilat ca accident de munca, petrecut în timpul derularii relatiei contractuale va fi înregistrat de Prestator conform legii în vigoare la data producerii accidentului.

**15.3.** Prestatorul are obligatia de a instrui lucratorii proprii cu privire la respectarea legislatiei și normelor de apărare împotriva incendiilor, a riscurilor de incendiu, a modului de actionare în caz de incendiu. Lucratorii Prestatorului sunt obligați sa respecte indicatiile planurilor de protecție împotriva incendiilor afisate la sediile Achizitorului. Orice incident petrecut în timpul derularii relatiei contractuale, produs din cauza lucratorilor Prestatorului, va fi înregistrat de Prestator, conform legislatiei în vigoare.

**16. Amendamente**

**16.1.** Părţile contractante au dreptul, pe durata îndeplinirii contractului, de a conveni modificarea clauzelor contractului, cu excepţia celor privitoare la preţ, prin act adiţional, în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**17. Cesiunea**

**17.1.** Prestatorul are obligatia de a nu transfera total sau partial obligatiile sale asumate prin contract fără sa obțină în prealabil acordul scris al Achizitorului.

**17.2.** Este permisă doar cesiunea creanţelor născute din contract, cu acordul scris al celeilalte părţi, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**17.3.** Cesiunea nu va exonera Prestatorul de nicio responsabilitate privind garantia sau orice alte obligații asumate prin contract.

**18. Forţa majoră**

18.1. Forţa majoră este constatată de o autoritate competentă.

18.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**19. Soluţionarea litigiilor**

19.1. Achizitorul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

19.2. Dacă, după 15 zile de la începerea acestor tratative, Achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

20. **Limba care guvernează contractul**

20.1. - Limba care guvernează contractul este limba română.

21. **Comunicări**

21.1. Orice comunicare dintre părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii, cât şi în momentul primirii.

21.2. Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

22. **Legea aplicabilă contractului**

22.1. Contractul va fi interpretat conform legilor din România.

## 23. Clauze finale

**23.1.** Modificarea prezentului contract se face numai prin act aditional incheiat in scris intre partile contractante.

**23.2.** Prezentul contract reprezinta vointa partilor si inlatura orice alta intelegere verbala dintre

acestea, anterioara sau ulterioara incheierii lui.

**23.3.** Contractul intra in vigoare la data semnarii acestuia de catre partile contractante.

**23.4.** Partile au inteles sa incheie azi..............., prezentul contract in doua exemplare, cate unul pentru fiecare parte.

**Achizitor,**

**BIBLIOTECA METROPOLITANA BUCURESTI**

**Manager (Director general)**

**Ramona Ioana Mezei**

**Viza CFPP,**

**Gabriela Constantinescu**

**Prestator**

**STAR SISTEMS SECURITY SRL**

**Ana Maria Emilia PETRE**

**Aviz Juridic,**

**Av. Marcela Marinescu**